
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.4c-12/24/2014
	                                    Bucureşti, 11.02.2014 

                          PL x. 13/2014


RAPORT 

asupra proiectului de Lege  pentru ratificarea Tratatului privind comerţul cu arme, adoptat la New York, la 2 aprilie 2013, şi semnat de România la New York, la 3 iunie 2013  
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Tratatului privind comerţul cu arme, adoptat la New York, la 2 aprilie 2013, şi semnat de România la New York, la 3 iunie 2013, trimis cu adresa nr. PL x. 13 din 10 februarie 2014 şi înregistrat cu nr. 4c-12/24 din 10.02.2014.. 

Consiliul Legislativ, cu nr. 8/7.01.2014, a avizat favorabil acest proiect de lege.

Memorandumul Ministerului Afacerilor Externe (nr. W1/429 din 07 mai 2013) a fost avizat de către Ministerul Apărării Naţionale, Ministerul Economiei şi Ministerul Justiţiei, a primit acordul primului ministru şi aprobarea Preşedintelui României.

Acordul supus ratificării are ca obiect de reglementare stabilirea  celor mai avansate standarde comune pentru reglementarea comerţului internaţional cu arme convenţionale, prevenirea şi eradicarea traficului ilicit cu arme convenţionale, precum şi prevenirea deturnării acestora pe „piaţa neagră” corespondentă.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul director Eugen Victor Mihuţ şi doamna Iulia Manea din partea Ministerul Afacerilor Externe, Departamentul pentru controlul exporturilor.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

5.  La lucrările Comisiei au fost prezenţi 23 deputaţi din totalul de 24 de membri.


În urma dezbaterilor, în şedinţa din 11 februarie 2014, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

ION MOCIOALCĂ 

Consilier parlamentar  Aida Diana D. Dumitrescu
